ddrg/super_eurlex huggingface dataset:
“1.4.4.2.

Pārbaudītos transportlīdzekļus, kuri uz laiku izbrauc no kritiskajām daļām, pēc to atgriešanās var atbrīvot no pārbaudes, ar nosacījumu, ka tos pastāvīgi novērojušas pilnvarotas personas, lai pietiekami pamatoti pārliecinātos, ka transportlīdzekļos nav ievietoti aizliegti priekšmeti.”;
(7)

Pēc apspriešanās ar Ziemeļjūras konsultatīvo padomi Dānija, Zviedrija un Vācija 2021. gada 2. februārī ir iesniegušas Komisijai divus kopīgus ieteikumus par zvejniecību pārvaldību dažos Kategata apgabalos. Dānija ir iesniegusi kopīgu ieteikumu par to, kā mīksto iežu jūras gultni un rifu struktūras aizsargāt no pārvietojamiem grunts zvejas rīkiem sešos Jūras stratēģijas pamatdirektīvas (JSPD) apgabalos un vienā Natura 2000 teritorijā, kas atrodas Kategata Dānijas daļā. Zviedrija ir iesniegusi kopīgu ieteikumu par to, kā, atļaujot izmantot tikai konkrētus zvejas rīkus, aizsargāt jutīgas sugas un dzīvotņu veidus četrās aizsargājamajās jūras teritorijās, kas atrodas Kategata Zviedrijas daļā.
(3)

Tādējādi pēc 2021. gada 31. decembra darījumu partneri vairs nevarēs veikt darījumus ar procentu likmju ārpusbiržas atvasinātajiem instrumentiem, kuros kā atsauci izmanto GBP LIBOR, jo minētais etalons netiks izstrādāts, un ir sagaidāms, ka darījumu partneri vairāk nevarēs veikt darījumus ar procentu likmju ārpusbiržas atvasināto instrumentu līgumiem, kuros kā atsauci izmanto USD LIBOR. Līdz ar to paredzams, ka minēto atvasināto instrumentu atlikušais tirdzniecības apjoms (tāpat kā to likviditāte) būs ļoti zems vai tā nebūs vispār. Tas pats attiecas uz to atvasināto instrumentu darījumu apjomu, kuriem tīrvērti veiks centrālie darījumu partneri (CCP) vai kurus tirgos tirdzniecības vietās; attiecībā uz atvasinātajiem instrumentiem, kuros kā atsauci izmanto USD LIBOR, paredzams, ka samazināsies apjoms vai likviditāte. Minētie notikumi pamato izmaiņas tīrvērtes pienākuma darbības jomā un vēlāku grozījumu Komisijas Deleģētajā regulā (ES) 2015/2205 (3), turklāt atvasinātie instrumenti, kuros kā atsauci izmanto GBP LIBOR un USD LIBOR, ir jāizslēdz no tīrvērtes pienākuma darbības jomas. Tādējādi to atvasināto instrumentu kategorijas, uz kurām pašlaik attiecas atvasināto instrumentu tirdzniecības pienākums un kurās kā atsauci izmanto GBP LIBOR vai USD LIBOR, no 2022. gada 3. janvāra vairs neatbildīs Regulas (ES) Nr. 600/2014 32. panta 1. punktā paredzētajam nosacījumam par atvasināto instrumentu tirdzniecības pienākuma piemērošanu atvasinātajiem instrumentiem. Tāpēc šīs atvasināto instrumentu kategorijas ir jāsvītro no tirdzniecības pienākuma darbības jomas.
pievieno šādus punktus:

“B.2.4. Īpaši noteikumi par paraugu ņemšanu no zivju partijām, kurās ir dažāda lieluma un/vai svara veselas zivis

Piemēro B.2.3. punkta noteikumus par parauga veidošanu.

Ja kāda lieluma vai svara klase/kategorija dominē (apmēram 80 % vai vairāk no partijas apjoma), paraugu ņem no šā pārsvarā esošā lieluma vai svara zivīm. Šo paraugu uzskata par reprezentatīvu attiecībā uz visu partiju.

Ja neviena lieluma vai svara klase/kategorija nav pārsvarā, tad nodrošina, lai paraugam izvēlētās zivis būtu reprezentatīvas attiecībā uz partiju. Īpaši ieteikumi saistībā ar šādiem gadījumiem ir sniegti “Guidance on sampling of whole fishes of different size and/or weight” (Vadlīnijas paraugu atlasei no dažāda lieluma un/vai svara veselām zivīm) (*1).

B.2.5. Īpaši noteikumi par paraugu ņemšanu no sauszemes dzīvniekiem

No cūku, liellopu, aitu, kazu un zirgu gaļas un subproduktiem ņem 1 kg smagu paraugu no vismaz viena dzīvnieka. Ja nepieciešamā parauga daudzums ir 1 kg, vienādus parauga daudzumus ņem no vairāk nekā viena dzīvnieka.

Attiecībā uz mājputnu gaļu ņem vienādus daudzumus no vismaz trim dzīvniekiem, lai iegūtu kopparaugu, kura svars ir 1 kg. Attiecībā uz mājputnu subproduktiem ņem vienādus daudzumus no vismaz trim dzīvniekiem, lai iegūtu kopparaugu, kura svars ir 300 g.

Attiecībā uz saimniecībā audzētiem medījamiem dzīvniekiem un savvaļas sauszemes dzīvniekiem ņem 300 g smagu paraugu no vismaz viena dzīvnieka. Ja nepieciešamā parauga daudzums ir 300 g, vienādus parauga daudzumus ņem no vairāk nekā viena dzīvnieka.

(*1) https://ec.europa.eu/food/safety/chemical-safety/contaminants/sampling-and-analysis”;"
2)

regulas 6.b pantu aizstāj ar šādu: “6.b pants 1. Atkāpjoties no 2. panta, dalībvalsts kompetentās iestādes var atļaut atbrīvot konkrētus iesaldētos līdzekļus vai saimnieciskos resursus, kas pieder vienībām, kuras I pielikuma iedaļā “B. Vienības” uzskaitītas 53., 54. un 55. ierakstā, vai darīt konkrētus līdzekļus vai saimnieciskos resursus pieejamus minētajām vienībām ar tādiem nosacījumiem, kādus kompetentās iestādes uzskata par piemērotiem, un pēc tam, kad tās ir konstatējušas, ka šādi līdzekļi vai saimnieciskie resursi ir vajadzīgi, lai līdz 2022. gada 24. augustam izbeigtu darbības, līgumus vai citus nolīgumus, tostarp korespondentbanku attiecības, kas ar minētajām vienībām noslēgti pirms 2022. gada 23. februāra. 2. Atkāpjoties no 2. panta, dalībvalsts kompetentās iestādes var atļaut atbrīvot konkrētus iesaldētos līdzekļus vai saimnieciskos resursus, kas pieder vienībām, kuras I pielikuma iedaļā “B. Vienības” uzskaitītas 79., 80., 81. un 82. ierakstā, vai darīt konkrētus līdzekļus vai saimnieciskos resursus pieejamus minētajām vienībām ar tādiem nosacījumiem, kādus kompetentās iestādes uzskata par piemērotiem, un pēc tam, kad tās ir konstatējušas, ka šādi līdzekļi vai saimnieciskie resursi ir vajadzīgi, lai līdz 2022. gada 9. oktobrim izbeigtu darbības, līgumus vai citus nolīgumus, tostarp korespondentbanku attiecības, kas ar minētajām vienībām noslēgti pirms 2022. gada 8. aprīļa. 3. Atkāpjoties no 2. panta, dalībvalsts kompetentās iestādes ar tādiem nosacījumiem, kādus tās uzskata par piemērotiem, var atļaut atbrīvot konkrētus iesaldētos līdzekļus vai saimnieciskos resursus vai arī darīt konkrētus iesaldētos līdzekļus vai saimnieciskos resursus pieejamus I pielikumā uzskaitītajai fiziskajai vai juridiskajai personai, vienībai vai struktūrai pēc tam, kad tās ir konstatējušas, ka: a) līdzekļi vai saimnieciskie resursi ir vajadzīgi, lai līdz 2022. gada 9. oktobrim pārdotu un nodotu īpašumtiesības juridiskai personai, vienībai vai struktūrai, kas iedibināta Savienībā, ja minētās īpašumtiesības tieši vai netieši pieder I pielikumā uzskaitītai fiziskai vai juridiskai personai, vienībai vai struktūrai; un b) ieņēmumi no šādas pārdošanas un nodošanas paliek iesaldēti.”
(18)

Tika ņemts vērā, ka piemērojamo ierobežojošo pasākumu rezultātā FATA sertificēto gaisa pārvadātāju tehnoloģiskais un tehniskais atbalsts ir kļuvis ierobežots. Turklāt šāda tehnoloģiskā un tehniskā atbalsta trūkums apvienojumā ar pastiprinātām uzraudzības darbībām, kas izriet no ievērojama skaita jaunu gaisa kuģu iekļaušanas Krievijas reģistrā, palielinās FATA darba slodzi un vajadzību pēc speciālām zināšanām, kas, visticamāk, nebūs uzreiz sasniedzama, ņemot vērā, no vienas puses, 83.a panta nolīguma nosacījumus, saskaņā ar kuriem šāda darbība līdz šim ir veikta Krievijā, un, no otras puses, piemērojamo ierobežojošo pasākumu sekas.
(6)

Ņemot vērā to, ka pārejas periods, kas Deleģētās regulas (ES) 2018/985 13. panta 5. punktā paredzēts konkrētiem motoriem, beigsies 2021. gada 31. decembrī un ka ražotājiem līdz 2021. gada 30. jūnijam bija jāražo lauksaimniecības un mežsaimniecības transportlīdzekļi, kas aprīkoti ar minēto apakškategoriju pārejas posma motoriem, šai regulai būtu steidzami jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī, un tā būtu jāpiemēro no 2021. gada 1. jūlija. Šādu noteikumu pamato Covid-19 uzliesmojuma ilgums un pēkšņais raksturs, kā arī vajadzība nodrošināt juridisko noteiktību un vienlīdzīgu attieksmi pret ražotājiem neatkarīgi no tā, vai tie ražo lauksaimniecības un mežsaimniecības transportlīdzekļus pirms vai pēc šīs regulas spēkā stāšanās dienas,
(1)

Komisijas Īstenošanas regula (ES) 2018/2066 (2) paredz noteikumus par monitoringu un ziņošanu par siltumnīcefekta gāzu emisijām, kas rodas no darbībām, uz kurām attiecas Direktīva 2003/87/EK, un jo īpaši par emisijām no biomasas. Minētā regula ar Komisijas Īstenošanas regulu (ES) 2020/2085 (3) tika grozīta, lai noteikumus par emisijām no biomasas saskaņotu ar Eiropas Parlamenta un Padomes Direktīvas (ES) 2018/2001 (4) noteikumiem, jo īpaši attiecībā uz relevantajām definīcijām un biomasas izmantošanas ilgtspējas un siltumnīcefekta gāzu emisiju aiztaupījuma kritērijiem. Pēc minēto grozījumu pieņemšanas noteikumus par biomasas izmantošanas ilgtspējas un siltumnīcefekta gāzu emisiju aiztaupījuma kritērijiem piemēro no 2022. gada 1. janvāra.
(5)

Deleģētā regula (ES) 2016/161 2021. gada 13. janvārī ar Komisijas Deleģēto regulu (ES) 2021/457 (3) tika grozīta, lai līdz 2021. gada 31. decembrim noteiktu atkāpi no prasības zālēm, kuras eksportē uz Apvienoto Karalisti, dzēst unikālos identifikatorus. Šīs atkāpes nolūks bija nodrošināt, ka maziem tirgiem, kas vēsturiski ir atkarīgi no Apvienotās Karalistes, t. i., Ziemeļīrijai, Kiprai, Īrijai un Maltai, ir nodrošinātas zāļu piegādes. Šajos nelielajos tirgos, kas vēsturiski bijuši atkarīgi no Apvienotās Karalistes, no Karalistes daudzas zāles joprojām iegādājās tādi vairumtirgotāji, kuriem nebija ražošanas un importēšanas atļauju un kuri tāpēc nevarēja pildīt Direktīvā 2001/83/EK un Deleģētajā regulā (ES) 2016/161 noteiktās importēšanas prasības.
(2)

regulas 7. panta 1. punktu aizstāj ar šādu: “1. Katra dalībvalsts pēc pieprasījuma izdod 3. panta 1. punkta c) apakšpunktā minētos pārslimošanas sertifikātus pēc pozitīva rezultāta NAAT testam, ko veikuši veselības aprūpes speciālisti vai kvalificēts testēšanas personāls. Dalībvalsts var pēc pieprasījuma izdot arī 3. panta 1. punkta c) apakšpunktā minētos pārslimošanas sertifikātus pēc pozitīva rezultāta ātrajam antigēna testam, kas iekļauts ES kopējā Covid-19 antigēna testu sarakstā, par kuru vienojusies Veselības drošības komiteja, un ko veikuši veselības aprūpes speciālisti vai kvalificēts testēšanas personāls. Dalībvalstis var izdot pārslimošanas sertifikātus, pamatojoties uz ātrajiem antigēna testiem, ko 2021. gada 1. oktobrī vai pēc tam veikuši veselības aprūpes speciālisti vai kvalificēts testēšanas personāls, ja ātrais antigēna tests pozitīva rezultāta uzrādīšanas laikā bija iekļauts ES kopējā Covid-19 antigēna testu sarakstā, par kuru vienojusies Veselības drošības komiteja. Pārslimošanas sertifikātu izdod ne agrāk kā 11 dienas pēc tam, kad personai pirmoreiz veikts NAAT vai ātrais antigēna tests, kas uzrādījis pozitīvu rezultātu. Komisija ir pilnvarota pieņemt deleģētos aktus saskaņā ar 12. pantu, lai grozītu dienu skaitu, pēc kura jāizdod pārslimošanas sertifikāts, pamatojoties uz norādījumiem, kas saņemti no Veselības drošības komitejas saskaņā ar 3. panta 11. punktu, vai uz ECDC izskatītiem zinātniskiem pierādījumiem.”;
(18)

No ESF+ būtu jāatbalsta dalībvalstu centieni sekmēt nabadzības izskaušanu, lai pārtrauktu nelabvēlīgu apstākļu mantošanu no paaudzes paaudzē, un veicināt sociālo iekļaušanu, nodrošinot vienlīdzīgas iespējas visiem, mazinot šķēršļus, apkarojot diskrimināciju un mazinot nevienlīdzību veselības jomā. Šāds atbalsts nozīmē mobilizēt virkni politikas pasākumu, kas paredzēti visnelabvēlīgākajā situācijā esošām personām neatkarīgi no to dzimuma, seksuālās orientācijas, vecuma, reliģijas vai ticības, rases vai etniskās izcelsmes, jo īpaši atstumtām kopienām, piemēram, romiem, personām ar invaliditāti vai hroniskām slimībām, bezpajumtniekiem, bērniem un vecāka gadagājuma cilvēkiem. Ar ESF+ būtu jāpalīdz aktīvi iekļaut no darba tirgus tālu esošus cilvēkus, lai nodrošinātu viņu sociālekonomisko integrāciju. ESF+ būtu arī jāizmanto, lai uzlabotu savlaicīgu un vienlīdzīgu piekļuvi izmaksu ziņā pieejamiem, ilgtspējīgiem un kvalitatīviem pakalpojumiem, ar kuriem veicina piekļuvi mājokļiem un uz personu vērstai aprūpei, piemēram, veselības aprūpei un ilgtermiņa aprūpei, jo īpaši ģimenē un kopienā balstītiem aprūpes pakalpojumiem. ESF+ būtu jādod ieguldījums sociālās aizsardzības sistēmu modernizācijā, īpašu uzmanību pievēršot bērniem un nelabvēlīgā situācijā esošām grupām un jo īpaši, lai veicinātu šādu sistēmu piekļūstamību, tostarp personām ar invaliditāti.
(10)

Direktīvā 2002/58/EK nav īpašu noteikumu par persondatu apstrādi saistībā ar elektronisko sakaru pakalpojumu sniegšanu veic pakalpojumu sniedzēji, lai atklātu seksuālu vardarbību pret bērniem tiešsaistē savos pakalpojumos un ziņotu par to, un izņemtu no saviem pakalpojumiem tiešsaistes materiālus, kuros atspoguļota seksuāla vardarbība pret bērniem. Tomēr saskaņā ar Direktīvas 2002/58/EK 15. panta 1. punktu dalībvalstis var pieņemt leģislatīvus pasākumus, lai ierobežotu inter alia minētās direktīvas 5. un 6. pantā minēto tiesību un pienākumu darbības jomu, kas attiecas uz komunikācijas un informācijas plūsmas datu konfidencialitāti, nolūkā novērst, atklāt un izmeklēt noziedzīgus nodarījumus, kas saistīti ar seksuālu vardarbību pret bērniem, un saukt pie atbildības par tiem. Šādu valsts līmeņa leģislatīvo pasākumu neesamības gadījumā un kamēr nav pieņemts ilgtermiņa tiesiskais regulējums, kas Savienības līmenī apkarotu seksuālu vardarbību pret bērniem, pakalpojumu sniedzēji vairs nevar balstīties uz Regulu (ES) 2016/679, lai turpinātu izmantot brīvprātīgos pasākumus ar mērķi arī pēc 2020. gada 21. decembra atklāt seksuālu vardarbību pret bērniem tiešsaistē savos pakalpojumos un ziņot par to, un izņemt no saviem pakalpojumiem tiešsaistes materiālus, kuros atspoguļota seksuāla vardarbība pret bērniem. Šī regula neparedz juridisku pamatu persondatu apstrādei, kuru veic pakalpojumu sniedzēji vienīgi nolūkā atklāt seksuālu vardarbību pret bērniem tiešsaistē savos pakalpojumos, un ziņot par to un izņemt no saviem pakalpojumiem tiešsaistes materiālus, kuros atspoguļota seksuāla vardarbība pret bērniem, taču tā paredz atkāpes no konkrētiem Direktīvas 2002/58/EK noteikumiem. Ar šo regulu paredz papildu aizsardzības pasākumus, kas jāievēro pakalpojumu sniedzējiem, ja viņi vēlas balstīties uz to.
(33)

Programmas dalīborganizācijas var īstenot dažādas funkcijas. Uzņēmējorganizācijas lomā dalīborganizācijām būtu jāīsteno ar dalībnieku uzņemšanu saistītas aktivitātes, tostarp jāorganizē aktivitātes un jāsniedz norādes un atbalsts dalībniekiem solidaritātes aktivitātes veikšanas laikā, ja vajadzīgs. Atbalsta organizācijas lomā tām būtu jāīsteno dalībnieku nosūtīšanas aktivitātes, kā arī jāsagatavo dalībnieki pirms solidaritātes aktivitātes veikšanas, jāsniedz norādījumi tās veikšanas laikā un pēc tās, tostarp jāapmāca dalībnieki un, lai veicinātu, ka to solidaritātes pieredze tiek turpināta, jāsniedz ievirze par vietējām organizācijām pēc tam, kad dalībnieki pabeidz solidaritātes aktivitātes. Kvalitātes zīmei būtu jāatspoguļo minētās dažādās specifiskās prasības, kas ir atkarīgas no sniegtās solidaritātes aktivitātes veida, un jāapliecina, ka organizācija spēj visos solidaritātes darba posmos nodrošināt solidaritātes aktivitātes kvalitāti saskaņā ar Programmas principiem un mērķiem. Ikvienai organizācijai, kas būtiski maina savas aktivitātes, par to būtu jāinformē kompetentā Programmu īstenojošā struktūra, kura var veikt atkārtotu novērtēšanu par to, vai organizācija atbilst nosacījumiem, kas nodrošināja tām kvalitātes zīmes piešķiršanu.
(11)

Eiropas Parlamenta un Padomes Regulā (EK) Nr. 1071/2009 (11) paredzēti kopīgi noteikumi par autopārvadātāja profesionālās darbības veikšanas nosacījumiem. Covid-19 pandēmijas noturība un ar to saistītā sabiedrības veselības krīze pēc 2020. gada 31. augusta nozīmē, ka daži transporta uzņēmumi vairs neatbilst prasībām attiecībā uz transportlīdzekli vai transportlīdzekļiem, kam jābūt attiecīgo autotransporta uzņēmumu rīcībā un kas tiem jāizmanto. Minētajiem apstākļiem ir arī smagas sekas attiecībā uz nozares finansiālo situāciju, un daži transporta uzņēmumi vairs neatbilst prasībai par finansiālo stāvokli. Ņemot vērā sabiedrības veselības krīzes izraisīto pazemināto aktivitātes līmeni, jo īpaši paredzams, ka uzņēmumiem būs vajadzīgs ilgāks laiks nekā parasti, lai pierādītu, ka prasības attiecībā uz transportlīdzekli vai transportlīdzekļiem, kam jābūt attiecīgo autotransporta uzņēmumu rīcībā un kas tiem jāizmanto, vai prasība par finansiālo stāvokli atkal tiek pastāvīgi izpildīta. Tāpēc ir lietderīgi maksimālos termiņus, kas šim nolūkam noteikti Regulas (EK) Nr. 1071/2009 13. panta 1. punkta b) un c) apakšpunktā, pagarināt no 6 līdz 12 mēnešiem attiecībā uz to prasību novērtēšanu, kas attiecas uz transportlīdzekli vai transportlīdzekļiem, kam jābūt attiecīgo autotransporta uzņēmumu rīcībā un kas tiem jāizmanto, kā noteikts minētās regulas 5. panta b) un c) punktā, un attiecībā uz prasību par minēto uzņēmumu finansiālo stāvokli, ciktāl minētie novērtējumi aptver visu vai daļu no laikposma starp 2020. gada 1. septembri un 2021. gada 30. jūniju. Gadījumā, ja minēto prasību neizpilde jau ir konstatēta un kompetentās iestādes noteiktais termiņš vēl nav beidzies, kompetentajai iestādei vajadzētu spēt pagarināt minēto termiņu kopumā līdz 12 mēnešiem.
e)

lai grozītu datu kvalitātes standartus un to vērtības un pieņemtu jebkādu lēmumu par datu kvalitātes kontroles mehānismiem saskaņā ar šā punkta c) un d) apakšpunktu, eu-LISA apspriežas ar padomdevēju grupām par katru no Regulas (ES) 2019/817 37. panta 1. punktā minētajām ES informācijas sistēmām un sadarbspējas komponentiem.
(3)

Pārskatāmais ražojums ir tādi nefosilas izcelsmes taukskābju monoalkilesteri un/vai parafīnu gāzeļļas, kuri iegūti sintēzes un/vai destilācijas procesā (parasti dēvēti par “biodīzeļdegvielu”), tīrā veidā vai maisījumā, kuri satur vairāk par 20 masas % nefosilas izcelsmes taukskābju monoalkilesterus un/vai parafīna gāzeļļu, iegūtus sintēzes un/vai destilācijas procesā, kuri sūtīti no Kanādas, ir vai nav deklarēti ar izcelsmi Kanādā un kurus patlaban deklarē ar KN kodiem ex 1516 20 98 (Taric kods 1516209821), ex 1518 00 91 (Taric kods 1518009121), ex 1518 00 99 (Taric kods 1518009921), ex 2710 19 43 (Taric kods 2710194321), ex 2710 19 46 (Taric kods 2710194621), ex 2710 19 47 (Taric kods 2710194721), ex 2710 20 11 (Taric kods 2710201121), ex 2710 20 16 (Taric kods 2710201621), ex 3824 99 92 (Taric kods 3824999210), ex 3826 00 10 (Taric kodi 3826001020, 3826001050, 3826001089) un ex 3826 00 90 (Taric kods 3826009011).
(1)

Direktīva (ES) 2018/2001 paredz vairākus sadarbības mehānismus, kas var palīdzēt izmaksefektīvi sasniegt Savienības atjaunīgās enerģijas mērķrādītājus, un viens no šādiem mehānismiem ir atjaunīgās enerģijas statistiskie pārvedumi starp dalībvalstīm. Statistiskie pārvedumi, kas veikti saskaņā ar Eiropas Parlamenta un Padomes Direktīvas 2009/28/EK (2) 6. pantu un Direktīvas (ES) 2018/2001 8. pantu, dalībvalstīm, kuras atpaliek no Direktīvā 2009/28/EK noteiktā atjaunojamo energoresursu mērķrādītāja vai Direktīvas (ES) 2018/2001 3. pantā minētā atjaunojamo energoresursu devuma, dod iespēju pirkt atjaunīgās enerģijas statistiskos pārvedumus no tām dalībvalstīm, kuras savu mērķrādītāju vai devumu sasniegušas ar uzviju. Dalībvalstis statistiskos pārvietojumus var izmantot arī tam, lai sasniegtu indikatīvās trajektorijas atsauces punktus saskaņā ar Eiropas Parlamenta un Padomes (ES) 2018/1999 (3) 32. panta 3. punkta e) apakšpunktu.
(2)

Regulas (ES) Nr. 576/2013 14. pants nosaka, ka lolojumputniem, ko uz dalībvalsti pārvieto no kādas teritorijas vai trešās valsts, līdzi jābūt identifikācijas dokumentam. Turklāt minētās regulas 30. pants paredz, ka Komisija ar īstenošanas aktu var pieņemt identifikācijas dokumenta paraugu un ka šim identifikācijas dokumentam jābūt pievienotai īpašnieka vai pilnvarotās personas rakstiskai deklarācijai, kas apliecina, ka šā lolojumputna pārvietošana uz Savienību ir nekomerciāla (“rakstiskā deklarācija”). Līdz ar to šajā regulā būtu jānosaka minētais identifikācijas dokumenta paraugs, kam būtu jāsastāv no veterinārā sertifikāta un rakstiskās deklarācijas.
a)

no PVN deklarācijām iegūta informācija par nodokļa maksātājiem vai juridiskām personām, kas nav nodokļa maksātājas, proti, par to deklarētajām attiecīgajā periodā Savienībā piegādātajām precēm saskaņā ar Direktīvas 2006/112/EK 251. panta a) punktu vai par to deklarēto preču iegādi Savienībā saskaņā ar minētās direktīvas 251. panta c) punktu;
—

rituļos satītiem vai satītiem stīpās, vismaz 0,03 mm bieziem, bet kuru biezums mazāks par 0,2 mm, kurus patlaban klasificē ar KN kodiem ex 7606 11 10 (TARIC kodi 7606111025, 7606111086), ex 7606 11 91 (TARIC kodi 7606119125, 7606119186), ex 7606 11 93 (TARIC kodi 7606119325, 7606119386), ex 7606 11 99 (TARIC kodi 7606119925, 7606119986), ex 7606 12 20 (TARIC kodi 7606122025, 7606122088), ex 7606 12 92 (TARIC kodi 7606129225, 7606129293), ex 7606 12 93 (TARIC kods 7606129386), ex 7606 12 99 (TARIC kodi 7606129925 un 7606129986), ex 7606 91 00 (TARIC kodi 7606910025, 7606910086), ex 7606 92 00 (TARIC kodi 7606920025, 7606920092), ex 7607 11 90 (TARIC kodi 7607119048, 7607119051, 7607119053, 7607119065, 7607119073, 7607119075, 7607119077, 7607119091, 7607119093) un ex 7607 19 90 (TARIC kodi 7607199075, 7607199094) un kuru izcelsme ir Ķīnas Tautas Republikā.
(23)

No 2016. gada līdz pārskata perioda beigām ievērojami palielinājās importa apjoms no Taizemes, kas pieauga no 70 tonnām līdz 1 069 tonnām. Tajā pašā laikā tā īpatsvars kopējā importa apjomā pieauga no 2 % līdz 14 %. Imports no ĶTR arī palielinājās, taču daudz lēnāk – no 299 tonnām līdz 414 tonnām. Tomēr no Ķīnas veiktā importa īpatsvars kopējā importa apjomā samazinājās no 8 % līdz 5 % jeb no četrkārša Taizemes importa apjoma līdz tikai aptuveni vienai trešdaļai no tā. Turklāt sākotnējās izmeklēšanas laikā importa apjoms no ĶTR 2013. gadā joprojām bija mazāks par 610 tonnām.
(18)

Komisija analizēja šo pamatregulas 10. panta 4. punkta d) apakšpunktā noteikto kritēriju, pamatojoties uz statistikas datiem par attiecīgā ražojuma importu no Ķīnas, kas pieejami datubāzē Surveillance 2. Lai novērtētu, vai kopš izmeklēšanas sākšanas ir noticis turpmāks ievērojams pieaugums, Komisija vispirms noteica salīdzināmos laikposmus. No vienas puses, tā vērtēja datus par importu no Ķīnas pēc antidempinga izmeklēšanas sākšanas (t. i., no brīža, kad importētāji apzinājās dempinga praksi vai tiem tā bija jāapzinās) līdz pēdējam laikposmam, par kuru bija pieejami dati, t. i., no 2021. gada janvāra līdz aprīlim. No otras puses, Komisija aplūkoja importu no Ķīnas tajā pašā laikposmā izmeklēšanas periodā, kā arī mēneša vidējo importa apjomu visā IP laikā.
(8)

Kas attiecas uz klasiskā cūku mēra izplatīšanās riskiem, cūku un dažādu no šiem dzīvniekiem iegūtu preču sūtījumu pārvietošana rada atšķirīga līmeņa risku. Turētu cūku, no cūkām iegūtu reproduktīvo produktu un dzīvnieku izcelsmes blakusproduktu sūtījumu pārvietošana no ierobežojumu zonām eksponētības un seku ziņā parasti rada lielāku risku, nekā dzīvnieku izcelsmes produktu, tai skaitā svaigas gaļas un gaļas produktu, sūtījumu pārvietošana. Tādēļ proporcionāli saistītajam riskam un ņemot vērā Deleģētajā regulā (ES) 2020/687 un Komisijas Deleģētajā regulā (ES) 2020/2154 (6) paredzētos noteikumus, turētu cūku un dažādu no cūkām iegūtu augsta riska produktu sūtījumu pārvietošana no šīs regulas I pielikumā norādītajām ierobežojumu zonām būtu jāaizliedz.
4. pants

Statistikas kopas, novērojamās vienības un noteikumi attiecībā uz respondentiem

1. Izglītības un apmācības jomas mērķkopa ir visas personas vecumā no 18 līdz 69 gadiem, kuras pastāvīgi dzīvo privātās mājsaimniecībās dalībvalsts teritorijā.

2. Izglītības un apmācības jomas datus vāc par personu izlasi vecumā no 18 līdz 69 gadiem vai par to mājsaimniecību izlasi, kurās kā novērojamās vienības intervē ne vairāk kā divas nejauši izvēlētas personas vecumā no 18 līdz 69 gadiem vienā mājsaimniecībā. Ja vienā mājsaimniecībā tiek intervētas vairāk nekā divas personas, sniedz pienācīgu pamatojumu.